TISCO สินเชื่อเพิ่มขึ้นต่อเนื่องตั้งสำรองไม่กระทบจ่ายปันผล
TISCO สินเชื่อเพิ่มขึ้นต่อเนื่อง ตั้งสำรองไม่กระทบจ่ายปันผล โบรกฯ ให้ราคาเป้าหมายปีหน้า 42.70 บ.
15 ธ.ค. 2558

บล.ฟินันเซีย ไซรัส ระบุในบทวิเคราะห์ (15 ธ.ค.) ว่า สินเชื่อเดือน พ.ย. ของบริษัท ทิสโก้ไฟแนนเชียลกรุ๊ป จำกัด (มหาชน) หรือ TISCO เพิ่มขึ้นเป็นเดือนที่ 2 ติดต่อกัน โดยเพิ่ม 0.14% จากเดือนก่อน การเพิ่มขึ้นของสินเชื่อส่วนใหญ่มาจากกลุ่มอสังหาริมทรัพย์และกลุ่ม Utility ส่วนสินเชื่อที่ให้กับผู้จัดจำหน่ายรถยนต์ยังหดตัวและฉุดการเติบโตของสินเชื่อรวม
คาดกำไรสุทธิไตรมาส 4 ปี 2558 น่าจะทรงตัวจากไตรมาสก่อนที่ 800 ล้านบาท เนื่องจากมีแนวโน้มจะยังตั้งสำรองฯมากกว่าระดับปกติต่อ แต่เชื่อว่าไม่กระทบการจ่ายปันผล ซึ่งคาด 2 บาทต่อหุ้น (จ่ายปีละครั้ง) คิดเป็น Yield 5% คงคำแนะนำซื้อ ราคาเป้าหมายปีหน้า 42.70 บาท